گؤزللیک یاریشماسیندا «ایران گؤزلی» سئچیلهن سونیا بیتوشی بو ایل ویتنامدا کئچیریلهجک «دونیا گؤزهلی- ۲۰۱۷»ده («میسس گراند اینتئرناشنال ۲۰۱۷») ایرانی تمثیل ائتمک ایستدیینی دئییب.
آخار. آز خبر وئریر کی، بیتوشی ایران حکومتینین بئله یاریشلارا ایزن وئرمدیینی قید ائدرک، «۲۰۱۴-جو ایلده شادی اوسمان گؤزل سئچیلهرک «میسس گراند اینتئرنشنل» یاریشماسینا قاتیلمیشدی. هئچ بیر پروبلئم اولمادی. بوتون ایران منی گؤزللیک کرالیچاسی کیمی تانیییر»، - دئییب.
اونا یاریشمادا مایو گئیینمک کیمی بیر شرطین اولدوغو خاطیرلادیلیب. بیتوشی یاریشمانین شرطلرینه راضی اولاجاغینی بیلدیریب:
«شوبههسیز، بو یاریشمایا قاتیلانلارین شرطلری ده قبول ائتمهلری واجیبدیر. من ده گئیینهجهیهم. یاریشمایا ۱۲۵ اؤلکه قاتیلیر و قاتیلان قیزلارین هامیسی مایو گئیینهجک. بو قایدانی نئجه دییشه بیلرهم؟!»
بیتوشی ایراندا بو واختا قدر هئچ بیر پروبلم یاشامادیغینی دا قید ائدیب.
azb_Arab azb_Arab azb_Arab azb_Arab azb_Arab